Mauri Peltokangas

Mauri Olavihttps://www.eduskunta.fi/FI/kansanedustajat/Sivut/1439.aspx Peltokangas (s. 11. helmikuuta 1966 Kokkola) on suomalainen poliitikko, joka edustaa perussuomalaisia. Hänet valittiin vuoden 2019 vaaleissa eduskuntaan ensimmäisenä perussuomalaisena Keski-Pohjanmaalta. Peltokangas on kansallismielisen Suomen Sisun Keski-Pohjanmaan piiripäällikkö. Elokuussa 2021 Peltokangas valittiin puolueensa toiseksi varapuheenjohtajaksi. Peltokangas on tullut tunnetuksi ajettuaan ylinopeutta lukuisia kertoja ja saatuaan tuomioita törkeästä liikenneturvallisuuden vaarantamisesta.

 Työura 
Armeijan jälkeen Peltokangas toimi vuosia kiertävänä kauppiaana ja myi kaikenlaista käyttötavaraa. Hän oli 1990-luvulla töissä kengänkiillotuskoneita myyvässä yrityksessä. Ennen kansanedustajuuttaan tehnyt muun muassa kiinteistönvälittäjän töitä. Peltokangas on toiminut Asunto Björndahl Oy LKV:n myyntineuvottelijana. Hänellä on myös toiminimi M.Peltokangas.

 Poliittinen toiminta 
Eduskuntavaalit Vuosi Vaalipiiri Äänet Tulos 2019Vaasa 13 114 valittiin 2023Vaasa 14 548 valittiin 

Kuntavaalit Vuosi Kunta Äänet Tulos 2012Kaustinen 24 varalla 2017Kaustinen 46 valittiin 2021Kokkola 1 082 valittiin 2025Kokkola 188 valittiin 

Ennen eduskuntaan valituksi tulemistaan Peltokangas on vaikuttanut näkyvästi sosiaalisessa mediassa. Politiikassa hän on ollut mukana vuodesta 2008, jolloin hän pääsi silloisen asuinkuntansa Kaustisen kunnanvaltuustoon varasijalle. Vuonna 2017 hänet valittiin valtuustoon. Vuoden 2019 eduskuntavaaleissa Peltokangas sai kolmanneksi eniten ääniä kotikunnassaan Kaustisella. Enemmän ääniä saivat Keskustan Tuomo Puumala (668 ääntä) ja Mika Lintilä (360 ääntä). Hän oli vaalipiirinsä toiseksi eniten ääniä saanut ehdokas 13 114 äänellä. Vuoden 2023 eduskuntavaaleissa Peltokangas valittiin uudestaan kansanedustajaksi 14 548 äänellä. Hän sai eniten ääniä vaalipiirissään.

Peltokangas on yksi yleisradioveron lakkauttamista vaativan kansalaisaloitteen vireillepanijoista. Kansalaisaloitteen mukaan Yleisradion pitää hankkia rahoituksensa maksukortilla tai mainoksilla.

Elokuussa 2018 Peltokangas ilmoitti haastavansa Facebookin oikeuteen, koska oli saanut kuukauden eston. Heinäkuussa 2020 Peltokangas kirjoitti Facebookissa Suomen ministerien olevan ”säälittäviä persereikiä”. Hän väitti, että ministerit eivät olisi esittäneet pahoitteluja perussuomalaisen eduskunta-avustajan Pekka Katajan pahoinpitelyn johdosta.

 Näkemykset 
 Arvot 
Peltokangas sijoittuu vaalikonevastausten perusteella poliittiseen keskustaan tai keskusta-oikeistoon. Ylen vaalikoneessa Peltokangas sijoittuu arvoasteikolla vahvasti konservatiiviselle puolelle. Helsingin Sanomien vaalikoneen käyttämällä GAL–TAN-jakaumalla Peltokankaan näkemykset ilmentävät kansalliskonservatismia (TAN). HS:n vaalikoneeseen Peltokankaan antamissa näkemyksissä korostuu voimakkaimmin kansalliskonservatiiviset mielipiteet.

 Osallistuminen Turun terrori-iskun muistotilaisuuteen 
pienoiskuva|Mauri Peltokangas puhuu 188-Kukkavirta-mielenosoituksessa 2018.
Elokuussa 2018 Peltokangas oli puhujana Turun terrori-iskun muistotilaisuudessa, johon osallistui myös uusnatsijärjestö Suomen Vastarintaliikkeen jäseniä. Tapahtuman järjesti Kansallismielisten liittouma. Peltokangas itse sanoutui irti Suomen vastarintaliikkeestä ja kertoi myös, ettei kuulu Kansallismielisten liittoumaan.

 Törkeät liikenneturvallisuuden vaarantamiset 
Peltokangas sai vuonna 2026 syytteen törkeästä liikenneturvallisuuden vaarantamisesta ajettuaan ylinpeutta Virrat-Kuru välillä. Peltokankaan ajokortti otettiin häneltä pois. 

Peltokangas tuomittiin vuonna 2024 törkeästä liikenneturvallisuuden vaarantamisesta 55 päiväsakon suuruiseen rangaistukseen ajettuaan Uudessakaarlepyyssä poliisin tutkaan 137 kilometrin tuntinopeudella alueella jossa nopeusrajoitus oli 80 km/h.  Sakkoja tuli tapauksesta maksettavaksi 3 960 euroa.

Hän oli syyllistynyt vastaavaan tekoon myös vuonna 2022, jolloin hän ajoi 140 km/h 100 km/h rajoitusalueella. 

Peltokangas on tuomittu aiemmin törkeästä liikenneturvallisuuden vaarantamisesta vuonna 2008. Peltokangas ajoi vuonna 1995 80 km/h rajoitusalueella 141 km/h, jolloin hänet tuomittiin törkeästä liikenteen vaarantamisesta.

 Syytteet 
Peltokangas on ollut syytteessä kiihottamisesta kansanryhmää vastaan mutta saanut vapauttavan tuomion Pohjanmaan käräjäoikeudessa 2021 ja Vaasan hovioikeudessa 2022. 

Lähteet

Luokka:Nykyiset kansanedustajat
Luokka:Perussuomalaiset poliitikot
Luokka:Kaustisen kunnanvaltuutetut
Luokka:Kokkolan kaupunginvaltuutetut
Luokka:Vaasan vaalipiiri
Luokka:Suomalaiset yrittäjät
Luokka:Suomalaiset rikolliset
Luokka:Keski-Pohjanmaan aluevaltuutetut
Luokka:Vuonna 1966 syntyneet
Luokka:Elävät henkilöt